恩查:捧多幾個盃先走
昨日傑志於港超聯大勝均業北區,為球隊先開紀錄的前奧地利國腳恩查,堅稱不會改變離隊決定,盼離隊前為傑志在各條戰線贏得冠軍。
爭取更多時間陪家人
恩查早前向其他媒體透露,為了有更多時間陪伴家人,打算季後離開傑志,他是日受訪時直言不會改變決定,盼離隊前為傑志在餘下賽事爭取冠軍:「我決定咗嘅嘢就唔會變,其實球隊一直都對我好好,只係自己想陪多啲屋企人先諗住離隊;依家球隊計埋盃賽,仲有3個冠軍可以爭,好想臨走前幫傑志贏哂佢。」
恩查對上一次在本地賽事建功,已數到今年1月13日對晉峰的「賽馬會菁英盃」賽事,他表示未有因入球荒感到壓力:「作為前鋒,有時腳風唔順都冇計嘅,但最緊要係球隊喺呢段時間keep住贏波,嚟緊得番5場聯賽,希望大家繼續贏落去,攞聯賽冠軍。」